CELEX: C2007/140/70
Language: fi
Date: 2007-06-23 00:00:00
Title: Asia T-157/07: Kanne 9.5.2007 — People's Mojahedin Organization of Iran v. neuvosto

23.6.2007   
            
            
               FI
            
            
               Euroopan unionin virallinen lehti
            
            
               C 140/43
            
         Kanne 9.5.2007 — People's Mojahedin Organization of Iran v. neuvosto
   (Asia T-157/07)
   (2007/C 140/70)
   Oikeudenkäyntikieli: englanti
   Asianosaiset
   
      Kantaja: People's Mojahedin Organization of Iran (Auvers sur Oise, Ranska) (edustajat: asianajaja J. P. Spitzer ja D. Vauhgan, QC)
   
      Vastaaja: Euroopan unionin neuvosto
   Vaatimukset
   
               —
            
            
               neuvoston seuraavat, yhä sovellettavat päätökset on kumottava:
               
                           —
                        
                        
                           päätös olla tutkimatta kuuden kuukauden kuluessa tai sen jälkeen uudelleen neuvoston päätöstä 2006/379 kantajaa koskevilta osin
                        
                     
                           —
                        
                        
                           päätös säilyttää kantajan nimi sellaisessa terroristijärjestöjä koskevassa luettelossa, joka on laadittu 29.5.2006 tehdyllä neuvoston päätöksellä 2006/379 ja jota on pidetty mainitusta päivämäärästä alkaen, huolimatta ensimmäisen oikeusasteen tuomioistuimen asiassa T-228/02 12.12.2006 antamasta tuomiosta ja neuvoston EY 233 artiklaan perustuvista velvoitteista
                        
                     
         
               —
            
            
               on määrättävä, että vastaajan on tässä suhteessa kaikilta tarvittavilta osin toimittava laillisten velvoitteidensa mukaisesti
            
         
               —
            
            
               vastaaja on velvoitettava maksamaan kantajalle vahingonkorvauksena 1 090 000 euroa korkoineen liitteessä 18 esitetyn mukaisesti (yhä jatkuva vahinko)
            
         
               —
            
            
               vastaaja on velvoitettava korvaamaan kantajan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii ensimmäisen oikeusasteen tuomioistuinta kumoamaan neuvoston tiettyihin kirjeisiin sisältyvät päätökset ja vaatii korvauksia sen perusteella, ettei neuvosto kuuden kuukauden kuluttua tarkistanut luetteloa, joka sisältyy neuvoston päätökseen 2006/379 (1) ja joka koskee sellaisia henkilöitä, ryhmiä ja yhteisöjä, joihin sovelletaan tiettyihin henkilöihin ja yhteisöihin kohdistuvista erityisistä rajoittavista toimenpiteistä — esimerkiksi varojen ja muiden taloudellisten resurssien jäädyttämisestä — terrorismin torjumiseksi annettua asetusta N:o 2580/2001 (2), ja että neuvosto säilytti kantajan mainitussa luettelossa.
   Kantajan mukaan neuvosto oli velvollinen tarkistamaan terroristijärjestöistä tehtyyn luetteloon sisältyviä henkilöitä koskevan luettelon säännöllisesti ja vähintään kuuden kuukauden välein. Kantaja väittää, ettei neuvosto toiminut näin niiltä osin kuin oli kyse kantajan nimen sisällyttämisestä terroristijärjestöjen luetteloon.
   Kantaja väittää lisäksi, että sen jälkeen, kun ensimmäisen oikeusasteen tuomioistuin antoi tuomionsa asiassa T-228/02, Organisation des Modjahedines du peuple d'Iran vastaan neuvosto (Kok. 2006, s. II-0000), neuvosto oli velvollinen poistamaan kantajan mainitusta luettelosta.
   
      (1)  Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2005/930/EY kumoamisesta 29.5.2006 tehty neuvoston päätös 2006/379/EY (EUVL L 144, s. 21).
   
      (2)  Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27.12.2001 annettu neuvoston asetus (EY) N:o 2580/2001 (EYVL L 344, s. 70).